EA พุ่ง 3% รับข่าวดีโรงไฟฟ้า “หาดกังหัน 2” เริ่มจ่ายไฟ
EA พุ่ง 3% รับข่าวดีโรงไฟฟ้า "หาดกังหัน 2" เริ่มจ่ายไฟ ณ เวลา 10.02 น. ราคาอยู่ที่ 31.50 บาท บวก 1 บาท หรือ 3.28% สูงสุดที่ 31.75 บาท ต่ำสุดที่ 30.50 บาท มูลค่าซื้อขายที่ 168.85 ล้านบาท
13 มิ.ย. 2560

ผู้สื่อข่าวรายงานว่า ราคาหุ้นบริษัท พลังงานบริสุทธิ์ จำกัด (มหาชน) หรือ EA ณ เวลา 10.02 น. ราคาอยู่ที่ 31.50 บาท บวก 1 บาท หรือ 3.28% สูงสุดที่ 31.75 บาท ต่ำสุดที่ 30.50 บาท มูลค่าซื้อขายที่ 168.85 ล้านบาท ขณะที่ดัชนีตลาดหุ้นไทยโดยรวมบวก 0.13%

โดยราคาหุ้น EA ปรับตัวขึ้น หลังจากวานนี้แจ้งข่าว โครงการโรงผลิตไฟฟ้าพลังงานลมโครงการหาดกังหัน 2 ขนาดกำลังการผลิต 45 เมกะวัตต์ ที่จังหวัดนครศรีธรรมราช ของบริษัทอีเอ วินด์ หาดกังหัน 3 จำกัด ซึ่งเป็นบริษัทย่อยของบริษัท ได้เริ่มจำหน่ายไฟฟ้าเชิงพาณิชย์ (COD) ให้การไฟฟ้าฝ่ายผลิตแห่งประเทศไทย (กฟผ.) เรียบร้อยแล้ว และจะเริ่มรับรู้รายได้จากโครงการฯ ทันที